السلام عليكم ورحمة الله وبركاته. شبابنا الجميل ربنا يحفظكم. ربنا يبارك في شبابكم ربنا يبارك في مستقبلكم ربنا يكرمكم ويأجركم على يعني الجمع الطيب ده اللي اجتمع اول حاجة طبعا عشان يدعي لاصحابه الله يرحمه
اسامة وسيمبا ويوسف وبندق الله يغفر لهم ويرحمهم. اسأل الله ان يغفر لهم ويرحمهم. اسأل الله ان يرفع درجاتهم في عليين. اسأل الله سبحانه وتعالى ان يقبلهم عند الصالحين. اسأل الله ان يغفر لهم ويرحمهم. لازم يعني تفضلوا تدعوا لاصحابكم يا رجالة طول عمركم
ونفضل ننقلهم ان شاء الله بازن الله ربنا يغفر لهم ويرحمهم وربنا واسع الكرم وواسع المغفرة وواسع العطاء سبحانه وتعالى احنا بقى هنعمل احنا ايه يعني يعني احنا هنعمل ايه؟ الواحد سبحان الله العظيم لما بيفكر كده
آآ يوم القيامة تطاير الصحف بعد ما تطير الصحف كل واحد بياخد اربعين سنة يوم القيامة اربعين سنة لا ملك يحاسبه. ولا ربنا يحاسبه. اربعين سنة بيشوف هو بنفسه. اقرأ كتابك كفى بنفسك اليوم عليك حسيبا. طب صحيفتي دي هيبقى شكلها ايه؟ ربنا سبحانه وتعالى بيقول هذا كتابنا ينطق. ينطق عليكم
الحق هي الصحيفة بتنطق! هي مش كلام مكتوب وخلاص! بتنطق بتتكلم! قال الله عز وجل يوم ينظر المرء ما قدمت اليه! ينظر ينظر ده يعني بيتفرج الله! هي الصحيفة! الصحيفة صور! هي الصحيفة مش كلام مكتوب وخلاص. قال الله عز وجل انا كنا نستنسخ ما كنتم تعملون
هي صوت وصورة؟ هي الصحيفة استنساخ صوت وصورة هي الموضوع مش مش مجرد كتابة؟ يعني انت متخيل كده انك يوم القيامة هتفاجئ ان قصتك دي انت بتتفرج على عمرك مرة تانية. هو ليه المرحلة دي اربعين سنة بعد تطاير الصحف؟ لان انت من يوم ما بلغت لحد ما هتموت تقريبا اربعين سنة. يعني
متوسط عمرك التكليفي حوالي اربعين سنة وانت مكلف. حوالي اربعين سنة. انت متخيل يعني ايه هتتفرج على نفسك لحظة بلحظة تخيل بقى اتفرج على نفسك وانت بتصلي مسلا تراويح. وفرحان وطاير يوم القيامة ايوة كده. فجأة زهقت وقمت ماشي. يا راجل حرام عليك! شفت قهرة قلبك
انت بقى اتفرج على نفسك بقى وانت قبل الفجر وربنا متنزل سبحانه وتعالى. انت ممكن تكون بتتفرج على مقطع كوميدي ولا مقطع وحش ولا ولا حاجة مش كويسة على اليوتيوب
قاعدة تتجنن انت ايه اللي انت كنت بتعمله ده! اتفرج على نفسك وانت نايم. اتناشر ساعة كده وخلاص يا عم قم يا عم قم اشكر ربنا. الاذان بيدن وانت نايم. الفجر بيدن وانت نايم. تتفرج على نفسك وانت قاعد متردد ادخل اسمع درس في الجامع
ولا لا؟ اسمع مقطع على على يعني الوقت ضربة زرار ضربة زرار على الموبايل تدخل الجنة. وضربة زرار تدخل النار. يعني الجنة بقت سهلة قوي والنار الواحد ممكن ضربة زرار يدخل يسمع مقطع ديني لحد من الدعاة ولا درس ديني ربنا يشرح صدره للهدى ولو علم الله فيهم خيرا لاسمعتم
اللي في قلبه خير ربنا يخليه يسمع دينه. اللي في قلبه خير ربنا يخليه يسمع دروس. التاني بقى والعياذ بالله وهو بيقع في جهنم بيقول وقالوا لو كنا نسمع. يا ريتنا ادينا وادينا
يا ريتنا سمعنا مرحلة رهيبة يا شباب مرحلة رهيبة الاربعين سنة دول الواحد بيقعد تتخيلهم كده يوم القيامة قبل بقى ما الملايكة تحاسبك وقبل ما تتحاسب على الميزان وتتوازن اعمالك. وقبل ما ربنا يحسك في العرض على الله انت
انت بتحاسب نفسك كفى بنفسك اليوم عليك حسيبا. عايزين يعني نفكر كده. يعني عيد حساباتك مع نفسك كده. احنا دلوقتي اللي في رمضان فضل منة الله رمضان اكتر فرصة للتغيير. رمضان مش معنى ان ما فيش مساجد مفتوحة الوقتي. وان ما فيش جو رمضان بقى وما فيش ائمة تراويح صوتهم حلو نعيط وراهم. وما فيش
دعاء بقى في التراويح والتهجد مع مش معنى ان ما فيش جو رمضان في الارض ان ما فيش رمضان في السما. مش معنى ان ما فيش جو رمضان في الارض ان ما فيش ابواب الجنة التمانية
دلوقتي مفتوح. رمضان هو رمضان. الوقتي وانا باكلمكم ابواب الجنة التمانية مفتوحة. الوقتي وانا باكلمكم ابواب السماوات السبع مفتوحة. دلوقتي وانا باكلمكم ابواب خزائن الله الوقتي وانا باكلمكم كل حسنة بتعملها بمئات والاف الاضعاف لانها في رمضان. رمضان هو رمضان. ليلة القدر جاية زي كل سنة بازن
لو هيبقى عدد الملايكة في الارض اكتر من عدد الحصى على وجه الارض. فمش معنى ان ما فيش جو رمضان في الارض ان مش هو ده رمضان في نفس جوايز ربنا ستين فرصة للعتق من النار. كل لله في كل يوم وليلة عتقاء من النار. انت متخيل يعني ممكن الليلة دي تبقى ليلة عتق رقبة
متخيل! تسعين دعوة مستجابة. كل نهار دعوة مستجابة. كل فطر دعوة مستجابة. كل ليل دعوة مستجابة. فهنعمل رمضان وهنجتهد قد ايه؟ ربنا يوفقكم وربنا يحفظكم. اسأل الله انه يغفر للشباب الجميل اللي يعني يعني سبحان الله العظيم ماتوا
مفاجأة بشبابهم اسأل الله انه يغفر لاسامة وسيمبا ويوسف واباني وبندق. اسأل الله ان يغفر لهم وان يرحمهم. اسأل الله ان يتغمدهم برحمته اسأل الله ان يرفع درجاتهم في عليين. ربنا يحفزكم يا شباب ويبارك فيكم وينفع بكم يا رب. يا رب رمضان ده يكون
يعني احلى رمضان في حياتنا هو يا رب رمضان ده يبقى فرصة التوبة والرجوع لربنا سبحانه وتعالى فرصة قدامنا وباب مفتوح قدامنا مش عارفين لو باب اتقفل فتحتني امتى ؟ المساجد كانت قدام الناس. ناس كتير ما نزلتش اتقفلت
الحرم كان قدام ناس كتير من الاغنيا ما راحوش اتقفل. الفرصة اللي مفتوحة قدامك النهاردة ممكن ما تتفتحش بكرة. الحق الفرصة اللي ربنا فتحها لك النهاردة لان ما انتش مش عارف بكرة فيه ايه ربنا يسددكم ويبارك فيكم وجزاكم الله خيرا